গত বর্ষায় আমরা একদল প্রকৃতি প্রেমি গিয়েছিলাম পাহাড়ে । বৃষ্টি আর পাহাড়কে একসাথে উপভোগ করতে । আর তখনই ঠিক হয়ে গেল পরবর্তি গন্তব্য নাফাখুম ।জায়গাটা এখনো বেশ দূর্গম, তাই দলের মধ্যে আলাপ করে ঠিক করে ফেললাম বর্ষা কমার পর পরই আমাদের  অভিযান হবে নাফাখুম এর পথে । Face book এ আমদের গ্রুপ Bangladesh Adventure এ এই অভিযানের খবর পোস্ট করে দিল সবুজ আর আনেকেই যোগ দেওয়ার আগ্রহ প্রকাশ করতে লাগলো । কিন্তু আমদের প্ল্যান ছিল দলটি বেশী বড় না করার এবং দূর্গম এলাকা বলে শুধু সেই সব সদস্যদেরই সুযোগ দেওয়া হবে, যাদের পাহাড়ে অভিযানের পূর্ব অভিজ্ঞতা আছে ।